CELEX: C2005/069/25
Language: el
Date: 2005-03-19 00:00:00
Title: Απόφαση του Πρωτοδικείου, της 18ης Ιανουαρίου 2005, στην υπόθεση T-93/02, Confédération nationale du Crédit mutuel κατά Επιτροπής των Ευρωπαϊκών Κοινοτήτων (Κρατικές ενισχύσεις — Μέτρα που ελήφθησαν από τη Γαλλική Δημοκρατία υπέρ της Crédit mutuel — Livret bleu — Απόφαση 2003/216/EΚ — Υποχρέωση αιτιολογήσεως — Προσφυγή ακυρώσεως)

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/13
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 18ης Ιανουαρίου 2005
   στην υπόθεση T-93/02, Confédération nationale du Crédit mutuel κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Μέτρα που ελήφθησαν από τη Γαλλική Δημοκρατία υπέρ της Crédit mutuel - Livret bleu - Απόφαση 2003/216/EΚ - Υποχρέωση αιτιολογήσεως - Προσφυγή ακυρώσεως)
   (2005/C 69/25)
   Γλώσσα διαδικασίας: η γαλλική
   Στην υπόθεση T-93/02, Confédération nationale du Crédit mutuel, με έδρα το Παρίσι (Γαλλία), εκπροσωπούμενη από τον A. Carnelutti, δικηγόρο, υποστηριζόμενη από τη Γαλλική Δημοκρατία (εκπρόσωποι: G. de Bergues και F. Million, με τόπο επιδόσεων στο Λουξεμβούργο), κατά Επιτροπής των Ευρωπαϊκών Κοινοτήτων (εκπρόσωπος: G. Rozet, με τόπο επιδόσεων στο Λουξεμβούργο), που έχει ως αντικείμενο προσφυγή για την ακύρωση της αποφάσεως 2003/216/ΕΚ της Επιτροπής, της 15ης Ιανουαρίου 2002, σχετικά με την κρατική ενίσχυση που εφαρμόζει η Γαλλική Δημοκρατία υπέρ της Crédit mutuel (ΕΕ L 88, σ. 39), υπό τη μορφή υπερκαλύψεως των εξόδων συγκεντρώσεως και διαχειρίσεως της αποταμιεύσεως που διέπεται από τον μηχανισμό του «Livret bleu», το Πρωτοδικείο (δεύτερο πενταμελές τμήμα), συγκείμενο από τους J. Pirrung, πρόεδρο, V. Tiili, A.W. H. Meij, M. Βηλαρά και N. J. Forwood, δικαστές· γραμματέας: J. Palacio González, κύριος υπάλληλος διοικήσεως, εξέδωσε, στις 18 Ιανουαρίου 2005, απόφαση με το εξής διατακτικό:
   
               1
            
            
               Ακυρώνει την απόφαση 2003/216/ΕΚ της Επιτροπής, της 15ης Ιανουαρίου 2002, σχετικά με την κρατική ενίσχυση που εφαρμόζει η Γαλλική Δημοκρατία υπέρ της Crédit mutuel.
            
         
               2
            
            
               Η Επιτροπή φέρει τα δικαστικά της έξοδα και τα έξοδα της προσφεύγουσας.
            
         
               3
            
            
               Η Γαλλική Δημοκρατία φέρει τα δικαστικά της έξοδα.
            
         
      (1)  ΕΕ C 131 της 1.6.2002.